បវរកញ្ញាចក្រវាល: ម្កុដនៃបវរកញ្ញាចក្រវាឡ

ម្កុដនៃបវរកញ្ញាចក្រវាឡ 

ម្កុដរបស់បវរកញ្ញាចក្រវាឡបានផ្លាស់ប្តូរ១២ដងក្នុងរយៈពេលនៃប្រវត្តិសាស្រ្ត ៧០ ឆ្នាំរបស់ខ្លួន។

• ម្កុដ The Romanov Imperial Nuptial (១៩៥២) គឺជាម្កុដដំបូងគេ។វាពីមុនជាកម្មសិទ្ធិរបស់ស្តេចរុស្ស៊ីហើយម្កុដនេះត្រូវបានគ្រងដោយ Armi Kuusela ក្នុងឆ្នាំ ១៩៥២។

• ម្កុដ Romanov Diadem  (១៩៥៣) ឬត្រូវបានគេស្គាល់ថាជាម្កុដ The Metal Bronze  ដោយសារតែការរចនាធ្វើអំពីលោហៈធាតុដ៏រឹងមាំរបស់វាបានជំនួសម្កុដសម្ពោធ។  បវរកញ្ញាចក្រវាលឆ្នាំ ១៩៥៣ Christiane Martel គឺជាម្ចាស់ជ័យលាភីតែម្នាក់គត់ដែលបានគ្រងម្កុដនេះ។

• ម្កុដ The Star of the Universe (១៩៥៤-១៩៦០) ត្រូវបានគេដាក់ឈ្មោះទៅតាមរូបរាងផ្កាយនៅលើកំពូលរបស់ម្កុដ។វាត្រូវបានផ្សំឡើងអំពីគុជខ្មៅនិងគុជខ្យងបូព៌ាចំនួនប្រមាណ ១០០០ គ្រាប់ធ្វើអំពីមាស ប្លាទីន និងមានទម្ងន់ ១.២៥ ផោន។វាត្រូវបានធានារ៉ាប់រងជាប្រាក់ ៥០០០០០ ដុល្លារអាមេរិក។

• ម្កុដ The Rhinestone (១៩៦១-១៩៦២) ត្រូវបានធ្វើឡើងអំពី Rhinestones។វាបានបង្ហាញខ្លួននៅឆ្នាំ ១៩៦១ ក្នុងនាមជាផ្នែកមួយនៃខួបលើកទី ១០ នៃអង្គការបវរកញ្ញាចក្រវាឡ។Marlene Schmidt និង Norma Nolan គឺជាអ្នកដែលបានគ្រងម្កុដនេះ។

• ម្កុដ The Coventry (១៩៦៣-២០០១) ត្រូវបានរចនាឡើងដោយអ្នកគ្រឿងអលង្ការដ៏ល្បីល្បាញ Sarah Coventry។នាងបានកែសម្រួលម្កុដRhinestoneឡើងវិញឲ្យមានរូបមនុស្សស្រីកាន់ដំបងដែលជាចំណុចសំខាន់របស់ម្កុដ។ការចំណាយតិចជាងទៅលើការរចនាប្រភេទRhinestoneបានធ្វើឲ្យវាអាចបង្កើតរូបសំណាក់ពិតប្រាកដនៃម្កុដដើម្បីផ្តល់ជូនឲ្យម្ចាស់តំណែងដែលបានចាកចេញ។ការរចនានេះត្រូវបានកែសម្រួលម្តងទៀតក្នុងឆ្នាំ ១៩៧៣ សម្រាប់ជាភាពងាយស្រួលដល់អ្នកពាក់ហើយវាត្រូវបានគេដាក់ឈ្មោះថា ម្កុដនៃស្ត្រី (The Lady Crown) ឬ ម្កុដ The Chandelier ។បវរកញ្ញាចក្រវាឡឆ្នាំ ២០០១ Denise Quinones គឺជាម្ចាស់ចុងក្រោយ។

• ម្កុដ Mikimoto Phoenix  (២០០២-២០០៧ និង ២០១៧-២០១៨) ត្រូវបានប្រើសម្រាប់ខួប ៥០ ឆ្នាំនៃអង្គការបវរកញ្ញាចក្រវាល។វាត្រូវបានរចនាឡើងដោយ Tomohiro Yamaji សម្រាប់ក្រុមហ៊ុន Mikimoto ដែលជាអ្នកឧបត្ថម្ភគ្រឿងអលង្ការផ្លូវការរបស់ អង្គការបវរកញ្ញាចក្រវាឡ។អត្ថន័យនៃម្កុដនេះបានពណ៌នារៀបរាប់អំពីការកើនឡើងនៃចំនួន Phoenix ស្ថានភាពឋានៈ អំណាច និងភាពស្រស់ស្អាត ដូចដែលមានចែងនៅក្នុងកិច្ចព្រមព្រៀងឧបត្ថម្ភរបស់ពួកគេ។ម្កុដនេះមានត្បូងពេជ្រធម្មជាតិដែលមានពណ៌ស្រស់ស្អាតចំនួន ៥០០ ដែលមានទំហំជិត ៣០ ការ៉ាត់ (៦.០ ក្រាម) និង ១២០ South Sea និង Akoya pearls ដែលមានទំហំចាប់ពី ៣ ដល់ ១៨ mm ហើយមានតម្លៃ ២៥០០០០ ដុល្លារអាមេរិក។ម្កុដនេះត្រូវបានរចនាឡើងសម្រាប់ការប្រឡងនៅលើកោះ Mikimoto Pearl ក្នុងប្រទេសជប៉ុនដោយម្កុដ Mikimoto និង tiara ត្រូវបានប្រើជាលើកដំបូងសម្រាប់បវរកញ្ញាចក្រវាលឆ្នាំ ២០០២ដែលត្រូវបានបង្ហាញដោយអតីតម្ចាស់ក្រុមហ៊ុន Donald Trump។Catriona gray គឺជាម្ចាស់ចុងក្រោយក្នុងឆ្នាំ ២០១៩ មុនពេលវាត្រូវបានដកចេញពីការប្រើប្រាស់។

• CAO Crown (2008) ត្រូវបានប្រើប្រាស់និងគ្រងដោយ Dayana Mendoza ក្នុងឆ្នាំ ២០០៨។វាគឺជា tiara ដែលរចនាដោយ Rosalina Lydster និង Dang Kim Lien នៃ CAO Fine Jewelry មកពីប្រទេសយួន។ម្កុដនេះមានតម្លៃ ១២០០០០ ដុល្លារអាមេរិកត្រូវបានផលិតឡើងពីការរួមបញ្ចូលគ្នានៃមាសពណ៌សនិងពណ៌លឿង ១៨K និងមានត្បូងជាង ១០០០ រួមទាំងត្បូងពេជ្រពណ៌សចំនួន ៥៥៥ (៣០ ការ៉ាត់) ត្បូងពេជ្រ cognac ចំនួន ៣៧៥ (១៤ ការ៉ាត់) គ្រីស្តាល់រ៉ែថ្មខៀវចំនួន ១០ (២០ ការ៉ាត់)  ) និង ត្បូងមរកត ១៩ គ្រាប់ (៦០ ការ៉ាត់)។ពណ៌លឿងនៃពណ៌មាសតំណាងឲ្យសេដ្ឋកិច្ចដ៏រុងរឿងនិងរីកចម្រើនរបស់ប្រទេសយួនដែលតំណាងដោយសត្វក្រៀលប្រទេសយួន។ទោះជាយ៉ាងណាក៏ដោយ Mendoza បានបដិសេធមិនប្រើប្រាស់ម្កុដនេះហើយបានទទូចប្រើប្រាស់ម្កុដ Mikimoto វិញនៅអំឡុងពេលដែលនាងបំពាក់ម្កុដទៅឲ្យ Stefanía Fernández ដែលជាអ្នកស្នងតំណែងបន្តពីនាង។

• ម្កុដ Diamond Nexus Peace (២០០៩-២០១៣) គឺជាម្កុដដែលបានឈ្នះធ្វើឡើងដោយ Diamond Nexus Labs ។  អ្នកគាំទ្រទូទាំងពិភពលោកត្រូវបានផ្តល់ឱកាសឲ្យបោះឆ្នោតតាមអ៊ីនធឺណិតក្នុងឆ្នាំ ២០០៩ ដើម្បីកំណត់ជ្រើសរើសយកម្កុដ ១ ក្នុងចំណោមម្កុដទាំង ៣ គឺ Unity, Hope និង Peace Crowns ហើយមួយណានឹងក្លាយជាម្កុដបវរកញ្ញាចក្រវាឡបន្ទាប់។ម្កុដនេះមានត្បូងចំនួន ១៣៧១ គ្រាប់ដែលមានទម្ងន់សរុប ៤១៦.០៩ ការ៉ាត់ (៨៣.២១៨ ក្រាម)។វាមាន ៥៤៤.៣១ ក្រាមនៃមាសពណ៌ស ១៤K និង ១៨K ព្រមទាំងផ្លាទីន។ក្នុងឆ្នាំ ២០១០ កំពូលនៃម្កុដត្រូវបានដកចេញដើម្បីជាភាពងាយស្រួលដល់អ្នកពាក់។ម្កុដនេះមានត្បូងទទឹមសំយោគដែលតំណាងឲ្យកម្មវិធីអប់រំនិងការយល់ដឹងអំពីមេរោគអេដស៍និងជំងឺអេដស៍របស់បវរកញ្ញាចក្រវាឡ។Diamond Nexus Labs គឺជាគ្រឿងអលង្ការផ្លូវការដែលមិនធ្លាប់មានពីមុនមករបស់អង្គការបវរកញ្ញាចក្រវាឡហើយត្រូវបានជ្រើសរើសជាផ្នែកមួយនៃគំនិតផ្តួចផ្តើមរបស់ NBC Universal's Green is Universal។

• ម្កុដ DIC (២០១៤-២០១៦) ត្រូវបានប្រើប្រាស់និងគ្រងដោយ Paulina Vega Pia Wurtzbach និង Iris Mittenaere ។វាត្រូវបានផលិតដោយក្រុមហ៊ុនឆេក Diamonds International Corporation (DIC) ហើយត្រូវបានគេប៉ាន់ស្មានថាមានតម្លៃប្រហែល ៣០០០០០ ដុល្លារអាមេរិក។ដំណើរការនៃការផលិតម្កុដទាំងមូលនេះត្រូវចំណាយពេលប្រមាណជា ៤ ខែហើយដំណើរការនៃការផលិតនេះតម្រូវឲ្យមានសិប្បករចំនួន ១០ រូបចូលរួម។ម្កុដនេះផលិតឡើងដើម្បីរំលឹកទៅដល់ Manhattan Skyline និងមានត្បូងពេជ្រចំនួន ៣១១ គ្រាប់ ៥ បំណែកនៃ topaz ពណ៌ខៀវ ១៩៨ បំណែកនៃ Sapphire ៣៣ បំណែកនៃ heat-fired crystal និង ២២០ ក្រាមនៃមាសពណ៌ស ១៨K ។ទម្ងន់សរុបនៃម្កុដគឺ ៤១១ ក្រាម។ម្កុដនេះត្រូវបានចូលនិវត្តន៍នៅឆ្នាំ ២០១៧ ដោយសារតែមានការរំលោភលើសិទ្ធិអ្នកនិពន្ធនិងបញ្ហាការទូទាត់ជាបន្តបន្ទាប់រវាង DIC និង អង្គការបវរកញ្ញាចក្រវាឡ។

• ម្កុដ Mouawad Power of Unity (២០១៩-២០២១) ត្រូវបានធ្វើឡើងដោយ Mouawad Jewelry ដែលបានក្លាយជាគ្រឿងអលង្ការថ្មីសម្រាប់អង្គការបវរកញ្ញាចក្រវាឡ។ជាមួយនឹងតម្លៃប៉ាន់ស្មានជិត ៦ លានដុល្លារអាមេរិកម្កុដ Mouawad គឺជាឈុតដែលមានតម្លៃថ្លៃជាងគេបំផុតនៅក្នុងកំណត់ត្រារបស់ពិភពលោក។ចាប់ពីឆ្នាំ ២០១៩ ដល់ឆ្នាំ ២០២១ Zozibini Tunzi Andrea Meza និង Harnaaz Sandhu គឺជាអ្នកដែលបានគ្រងនូវម្កុដនេះ។ម្កុដនេះមានត្បូងពេជ្រពណ៌មាសដែលមានទម្ងន់ ៦២.៨៣ ការ៉ាត់។យោងតាមលោក Pascal Mouawad ម្កុដនេះតំណាងឲ្យមហិច្ឆតា ភាពចម្រុះនៃ សហគមន៍ និង ភាពស្រស់ស្អាត។

• ម្កុដ Mouawad Force for Good (២០២២-២០២៣) គឺជាម្កុដ Mouawad ទី២ ហើយម្កុដនេះត្រូវបានគេប្រើប្រាស់និងគ្រងដោយ R'Bonney Gabriel និង Sheynnis Palacios។ម្កុដនេះផ្ទុកទៅដោយត្បូងកណ្តៀងពណ៌ខៀវ ១១០ ការ៉ាត់ ត្បូងពេជ្រពណ៌ស ៤៨ ការ៉ាត់ និងត្បូងកណ្តៀងពណ៌ខៀវរាជ ៤៥.១៤ ការ៉ាត់នៅចំកណ្តាលរបស់ម្កុដ។

• ម្កុដ Jewelmer Lumière de l'Infini (២០២៤-បច្ចុប្បន្ន) ត្រូវបានដាក់បង្ហាញនៅថ្ងៃទី ១៣ ខែវិច្ឆិកា ឆ្នាំ ២០២៤ ត្រូវបានរចនាឡើងដោយ Philippine-based luxury jewelry company Jewelmer ដែលត្រូវបានគេស្គាល់ថាមានឯកទេសខាង golden Philippine South Sea pearls។វាត្រូវបានផលិតដោយដៃជាងគ្រឿងអលង្ការទាំងស្រុងតាមរយៈការរចនាគ្រឿងអលង្ការដោយប្រើបច្ចេកទេសបែបប្រពៃណីហ្វីលីពីននិងបារាំងជាពិសេសបច្ចេកទេស Place Vendôme។គុជមាសនីមួយៗត្រូវបានប្រមូលយកមកនិងរៀបចំទៅជា ៣៧៧ ជំហាន។រចនាបថនៃម្កុដនេះបង្កើតឡើងដើម្បីបង្ហាញនូវអត្ថន័យនៃប្រវត្តិសាស្ត្រនៃសម្រស់ដ៏យូរអង្វែងជាមួយនឹងអង្គការបវរកញ្ញាចក្រវាឡនិងម្ចាស់ក្សត្រីរបស់ខ្លួន។គ្រឹះដែកនៃម្កុដដែលស្រោបទៅដោយមាសនិងផ្លាទីននេះមានសណ្ឋានស្រដៀងទៅនឹងទឹករលកនិងរបាំនៃចក្រវាឡដែលតុបតែងដោយពេជ្ររាប់រយគ្រាប់និងគុជសមុទ្រត្បូងមាសចំនួន ២៣ គ្រាប់។គុជមាសដ៏ធំបំផុតដែលដាក់នៅកណ្តាលកំពូលនៃម្កុដតំណាងឲ្យព្រះអាទិត្យបញ្ចេញពន្លឺរស្មីពណ៌មាសដែលតុបតែងទៅដោយ diamond-adorned golden rays។ភាសាបារាំង Lumière de l'Infini  បកប្រែថា "ពន្លឺនៃភាពគ្មានទីបញ្ចប់" (បកប្រែតាមព្យញ្ជនៈ) និង "រស្មីពន្លឺគ្មានទីបញ្ចប់" ឬ "ភាពអស្ចារ្យគ្មានទីបញ្ចប់" (ទៅតាមបរិបទ)។